स्थाई संघर्ष विराम समझौते दे इक ध्याड़े परैंत गै तालिबानी आतंकवादियें पाकिस्तान सरकार दे इक अधिकारी ते ओह्‌दे छेह् सुरक्षाकर्मियें दा अपहरण करी लैता। हलांके मगरा इनेंगी छोड़ी दित्ता गेआ। इक निजी न्यूज चैनल दे मताबक पश्चिम क्षेत्र इच तालिबान दे दौ होर गुटें घाटी इच तालिबान कमांडर फजुल्लाह कन्नै रलियै पाकिस्तान सरकार ते अमरीका कन्नै लड़ने लेई शूरा-ऐतहादुल-मुजाहिद्‌दीन नांऽ कन्नै नमां गुट बनाई लैता ऐ। पाकिस्तान दे पश्चिम क्षेत्र वजीरिस्तान इच पर्चे बंडियै एह् ऐलान करी दित्ता गेआ ऐ जे पाकिस्तान गी हुन पश्चिम क्षेत्र इच गै नेईं पूरे देश इच शरीयत कनून लागू करना होग।